ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินค่าธรรมเนียมเงินค่าปรับ และเงินกลางพ.ศ.๒๕๔๔ อาศัยอำนาจตามความในมาตรา ๘๔แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินค่าธรรมเนียม เงินค่าปรับ และเงินกลาง พ.ศ. ๒๕๔๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ศาล หมายความว่า ศาลปกครองหรือตุลาการศาลปกครองสำนักงานศาลหมายความว่า สำนักงานศาลปกครองสูงสุด สำนักงานศาลปกครองกลางหรือสำนักงานศาลปกครองในภูมิภาคต่าง ๆเลขาธิการหมายความว่า เลขาธิการสำนักงานศาลปกครองเจ้าหน้าที่การเงินหมายความว่าข้าราชการฝ่ายศาลปกครองซึ่งได้รับมอบหมายหรือแต่งตั้งตามระเบียบนี้ให้ปฏิบัติงานด้านการเงินและบัญชีของสำนักงานศาลเงินค่าธรรมเนียมหมายความว่าเงินค่าธรรมเนียมศาลในการฟ้องคดีหรือการอุทธรณ์หรือเงินค่าธรรมเนียมในการบังคับคดีตามคำพิพากษาหรือคำสั่งของศาลเงินค่าปรับหมายความว่า เงินค่าปรับที่ศาลสั่งลงโทษตามมาตรา ๖๔แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒เงินกลาง หมายความว่าเงินที่คู่กรณีหรือผู้ที่เกี่ยวข้องนำมาวางสำนักงานศาลเพื่อชำระให้แก่คู่กรณีอีกฝ่ายหนึ่งหรือนำมาวางสำนักงานศาลตามบทบัญญัติของกฎหมายและให้หมายความรวมถึงเงินที่ได้จากการบังคับคดีเพื่อชำระให้แก่คู่กรณีตามคำพิพากษาหรือคำสั่งของศาลข้อ ๔หลักเกณฑ์และวิธีปฏิบัติเกี่ยวกับการรับเงินและการคืนเงินที่มิได้กำหนดไว้ในระเบียบนี้ให้ปฏิบัติตามระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ โดยอนุโลมข้อ ๕ ให้เลขาธิการเป็นผู้รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ข้อ ๖ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด๑การรับเงิน ข้อ ๗ ในกรณีที่สำนักงานศาลรับเงินค่าธรรมเนียมเงินค่าปรับ หรือเงินกลาง ให้เจ้าหน้าที่การเงินออกใบรับเงินไว้เป็นหลักฐานใบรับเงินค่าธรรมเนียม เงินค่าปรับ และเงินกลางให้เป็นไปตามแบบที่เลขาธิการกำหนดข้อ ๘ให้สำนักงานศาลเปิดบัญชีเงินฝากธนาคารโดยใช้ชื่อบัญชี เงินค่าธรรมเนียมและเงินค่าปรับของสำนักงานศาล(ระบุชื่อ) .........................กับธนาคารซึ่งเป็นรัฐวิสาหกิจ จำนวนสองบัญชี คือบัญชีประเภทเผื่อเรียกหรือออมทรัพย์ และบัญชีประเภทกระแสรายวัน โดยให้ตกลงเงื่อนไขกับธนาคารว่าสำนักงานศาลจะฝากเงินเข้าบัญชีประเภทเผื่อเรียกหรือออมทรัพย์แต่จะถอนเงินผ่านบัญชีประเภทกระแสรายวันข้อ ๙ให้สำนักงานศาลนำเงินค่าธรรมเนียมและเงินค่าปรับฝากเข้าบัญชีประเภทเผื่อเรียกหรือออมทรัพย์ตามข้อ๘ ในวันที่ได้รับเงินนั้น หรืออย่างช้าภายในวันทำการถัดไปข้อ ๑๐ให้สำนักงานศาลเปิดบัญชีเงินฝากธนาคารโดยใช้ชื่อบัญชี เงินกลางของสำนักงานศาล(ระบุชื่อ) ...........................กับธนาคารซึ่งเป็นรัฐวิสาหกิจ จำนวนสองบัญชี คือบัญชีประเภทเผื่อเรียกหรือออมทรัพย์ และบัญชีประเภทกระแสรายวันโดยให้ตกลงเงื่อนไขกับธนาคารว่าสำนักงานศาลจะฝากเงินเข้าบัญชีประเภทเผื่อเรียกหรือออมทรัพย์แต่จะถอนเงินผ่านบัญชีประเภทกระแสรายวันข้อ ๑๑ให้สำนักงานศาลนำเงินกลางฝากเข้าบัญชีประเภทเผื่อเรียกหรือออมทรัพย์ตามข้อ๑๐ ในวันที่ได้รับเงินนั้น หรืออย่างช้าภายในวันทำการถัดไปหมวด๒การถอนคืนเงิน ข้อ ๑๒ในกรณีที่ต้องดำเนินการถอนคืนเงินค่าธรรมเนียมและเงินค่าปรับให้ศาลบันทึกไว้ในสำนวนคดีว่าจ่ายคืนให้แก่ผู้ใด เป็นจำนวนเท่าใดแล้วออกใบสั่งคืนเงินดังกล่าวโดยให้ตุลาการศาลปกครองหนึ่งคนลงลายมือชื่อไว้ในใบสั่งคืนจำนวนสองฉบับแล้วให้ผู้รับเงินลงลายมือชื่อรับเงินทั้งสองฉบับเพื่อรวมไว้ในสำนวนคดีหนึ่งฉบับและเก็บไว้เป็นหลักฐานการจ่ายเงินของสำนักงานศาลอีกหนึ่งฉบับใบสั่งคืนเงินค่าธรรมเนียมและเงินค่าปรับให้เป็นไปตามแบบที่เลขาธิการกำหนดข้อ ๑๓ การจ่ายคืนเงินค่าธรรมเนียมและเงินค่าปรับตามข้อ๑๒ ให้สั่งจ่ายจากบัญชีเงินฝากธนาคารประเภทกระแสรายวันตามข้อ ๘ข้อ ๑๔ ในกรณีที่ต้องดำเนินการถอนคืนเงินกลางให้เจ้าหน้าที่การเงินจัดทำใบรับคืนเงินกลางจำนวนสองฉบับแล้วให้ผู้รับเงินลงลายมือชื่อรับเงินทั้งสองฉบับ เพื่อรวมไว้ในสำนวนคดีหนึ่งฉบับและเก็บไว้เป็นหลักฐานการจ่ายเงินของสำนักงานศาลอีกหนึ่งฉบับใบรับคืนเงินกลางให้เป็นไปตามแบบที่เลขาธิการกำหนดหมวด๓การส่งเงินเป็นรายได้แผ่นดิน ข้อ ๑๕ เมื่อสิ้นปีงบประมาณให้สำนักงานศาลกันเงินค่าธรรมเนียมและเงินค่าปรับไว้ในบัญชีธนาคารเพื่อการถอนคืนได้เป็นจำนวนไม่เกินหนึ่งในสามของยอดเงินค่าธรรมเนียมและเงินค่าปรับซึ่งคงเหลือในบัญชีธนาคารเหลือจำนวนเท่าใดให้ถอนจากบัญชีธนาคารพร้อมทั้งดอกเบี้ยแล้วนำส่งเป็นรายได้แผ่นดินผ่านกองคลังภายในเดือนตุลาคมของทุกปีเว้นแต่ในกรณีจำเป็นสำนักงานศาลโดยอนุมัติของเลขาธิการจะกันไว้เกินหนึ่งในสามแต่ไม่เกินกึ่งหนึ่งของยอดเงินค่าธรรมเนียมและเงินค่าปรับซึ่งคงเหลือในบัญชีธนาคารก็ได้ข้อ ๑๖ดอกเบี้ยที่เกิดจากการนำเงินกลางของสำนักงานศาลฝากธนาคารตามข้อ ๑๑ให้สำนักงานศาลถอนจากบัญชีธนาคารเมื่อสิ้นปีงบประมาณแล้วนำส่งเป็นรายได้แผ่นดินผ่านกองคลังภายในเดือนตุลาคมของทุกปีประกาศณ วันที่ ๗ มีนาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองอัมพิกา/แก้ไข๒๙/๘/๔๔หทัยภัทร/แก้ไข๒๓/๓/๒๕๕๐[๑]ราชกิจจานุเบกษา เล่ม ๑๑๘/ตอนที่ ๑๔ ก/หน้า ๕/๘ มีนาคม ๒๕๔๔